שיחה:שלג

message: בסעיף שלג בתרבות העברית יש לציין כי הוא מופיע גם בקטע התפילה "אשת חיל":
ציון שלג כמפריע ומקשה:("לא תירא לביתה משלג")
] 19:24, 13 בפברואר 2012
thread_title: שלג בתרבות העברית

message: דוד1 היקר!
התמונה אינה ממקומת במקום נכון.
קו ההפרדה מפריד בין תוכן אנציקלופדי ממשי, לבין קישורים והערות.
מכיוון שתמונת השלג הינה חלק מהתוכן המסביר על הלג, היא ראויה להופיע לפני הקו.
אנא שנה בהתאם, אלא אם אינך מסכים עימי.
בתודה,
אלון 20:23, 16 פבר' 2004 (UTC)
thread_title: תמונה

message: שלום,
קראתי קצת בYNET בערך זה, ונכנסתי לפה בתקווה למאמר יותר מפורט ומדויק (כרגיל). אך להפתעתי דווקא פה המאמר חסר והתוכן הרבה פחות טוב. אין לי מושג ירוק בנושא, אז נצטרך לחכות למישהו שירים את הכפפה:)
Asaphx 18:25, 17 פברואר 2006 (UTC)
thread_title:  דיוק והסבר מפורט 

message: ציטוט: "זהו מקור הביטוי "שלג דאשתקד" (ארמית - שלג השנה שעברה) המשמש לתיאור דבר אשר לא נותר ממנו זכר או שאינו רלוונטי יותר.".
לדעתי אין זה נכון כלל. הביטוי"שלג דאשתקד" בא לציין פרט שולי ולא חשוב, כמו העובדה ששנה שעברה ירד שלג.
בכל מקרה, משפט זה אין מקומו כאן, לכל היותר מקומו ב"הידעת"... --ויקפדן מלמד 08:23, 30 בינואר 2008 (IST)
thread_title:  טעות! 

message: חסר לי פה הסבר שאותי עניין אישית, והוא מדוע לפתית השלג יש את הצורה היחודית הזאת?
thread_title:  חסר לי מידע מסויים 

message: האם זה צ"ל "משבי האוויר"? תומר 15:55, 18 בפברואר 2008 (IST)
replies: text: אכן, תיקנתי בהתאם. בברכה. ליש 20:48, 18 בפברואר 2008 (IST)
thread_title:  "משאבי האוויר" 

message: ערך שלקחתי על עצמי במסגרת הפרויקט של "ביקשתם קיבלתם". הרחבתי את הערך והצגתי היבטים שונים ובניתי מסביבו קטגוריה וערכים נלווים רבים. המלמד כצים הוסיפו ליטוש משלהם. בברכה. ליש - שיחה 08:39, 4 במרץ 2008 (IST)
replies: text: הערך בהחלט קריא ומיופה, אך חסר מקורות (בעיקר בפסקאות על השפעות אקולוגיות - ["פותחו תיאוריות" ללא מקור, כשההפניה היחידה היא למותחן, להבדיל ממחקר ממשי] ו"תפוצת השלג"). ב"תפוצת השלג ושימושיו" היה כדאי להוסיף מפה ([:Image:Earth-satellite-seasons.gif אולי זה?]) וחסרה לי מאוד ההתייחסות לאיך חיים בשלג ביום יום (פינוי שלג, נעלי שלג, צמיגי שלג וכו'). שזה יותר חשוב ממשחקים והיבטי תרבות למיניהם. ‏DGtal‏ 10:01, 4 במרץ 2008 (IST)
replies: text: :לא צריך למהר. עוד נחוצה עבודה רבה. ראשית, חסר בערך מידע רב. למעשה, חסר בו אפילו חלק משמעותי מן המידע שמופיע כבר עתה בוויקיאנגלית, שאפילו בה הערך אינו מומלץ (לדוגמא - הגיאומטריה של הפתיתים, רשימת סוגי השלג - שכרגע אינה ממצה וכו'). שנית, נדרשת בנייה סיסטמתית של הערך (לרבות קיצור הפתיח, שילוב הפרקים העוסקים בשימושי שלג - כולל ספורט - כתתי פרקים בפרק אחד וכו'). שלישית, נחוצה הגהה. ‏ PRRP ■   שו"ת 10:09, 4 במרץ 2008 (IST) הערך שופר משמעותית בימים האחרונים ואתמוך בהוספתו למומלצים. ‏ PRRP ■   שו"ת 07:32, 7 במרץ 2008 (IST)
replies: text: ::כדאי גם לשקול את נחיצותו של חלק מהמידע שכן מופיע. למשל, פסקה שלמה על תאורייה אקלימית אזוטרית על התקררות כדור הארץ. עד כמה זה תורם להבנת המושג "שלג"? מאידך, הרקע המדעי הבסיסי - למשל, באילו תנאים יורד שלג - אינו מספק. דב ט. - שיחה 01:54, 5 במרץ 2008 (IST)

text: ::אכן חסרים כמה נושאים. הערך כתוב היטב, אך מתמקד בנושאים מסוימים (ועושה זאת כמו שצריך) אבל 'שוכח' נושאים כמו הגיאומטריה, באמת.  ۩ הגמל ۞ התימני ۩  (צריכים עזרה בגרפיקה?) 12:06, 4 במרץ 2008 (IST)
ל-DGtal, הוספתי מקורות, כולל התאוריה המסוימת. התיחסות לאיך חיים בשלג יש בכמה פרקים ואיחדתי אותם תחת הכותרת "חיים בסביבה מושלגת". בפרק על התעבורה בסביבה מושלגת יש התיחסויות לפינוי שלג, נעלי שלג צמיגי שלג וכו'.
ל-PRRP, אני לא מעתיק/מתרגם מילולית מהוויקיפדיה האנגלית, לכן אין לצפות שכל מידע שיופיע שם יופיע גם בערך שאני כותב. גם ענין ההמלצה על הערך האנגלי אינו נוגע לערך העברי העומד בזכות עצמו. קיצרתי את הפתיח וניסחתי אותו מחדש. שילבתי את הפרקים, כהצעתך. הסברתי את תהליך היווצרות השלג והרחבתי מעט על הגאומטריה של פתית השלג. לדעתי הפירוט של סוגי השלג העיקריים, כפי שהצגתי בערך, מספיק ודי עבור הקורא העברי - אפשר להוסיף (יש רשימה של מאות) סוגי שלג נוספים, אך זה לא יועיל לקורא, רק יהפוך את הקריאה למיגעת (זו דעתי). הגהה מקובל שיעשה אחר ולא כותב הערך, כדי שעין נוספת תחפש את השגיעים.
לדב ט., הרחבתי את ההסבר על הרקע המדעי הבסיסי של היווצרות השלג וירידתו. שקלתי את ענין הקטע על התאוריה של עידן הקרח החדש ולדעתי יש לו תרומה לערך ואינו תופס הרבה מקום.
לגמל התימני, ראה תשובתי ל-PRRP בענין הגאומטריה של פתית השלג - הורחבה. גם הוספתי כמה נקודות חדשות.

text: בברכה ותודה לכל המעירים ומאירים. ליש - שיחה 07:47, 7 במרץ 2008 (IST)
replies: text: :ערך נחמד. קראתי ונהניתי. הערה: מצאתי התייחסות לאפקט הלובן של השלג, אך לא לסיבת היות השלג לבן. רצוי להוסיף את ההסבר על כך. ברי"א • שיחה •  מבן הטבע לאב הידע • ל' באדר א' ה'תשס"ח • 09:22, 7 במרץ 2008 (IST)
replies: text: ::הסברתי בקצרה. בברכה. ליש - שיחה 22:12, 8 במרץ 2008 (IST)

text: ::"ברד רך (באנגלית Graupel), משהו באמצע הדרך, שקשיותו ודחיסותו נעה בין ברד ובין פתית שלג." 'משהו באמצע הדרך' לא כל כך טוב, יש למישהו הצעה טובה יותר? אני לא מצליח למצוא בעצמי ניסוח טוב יותר.  ۩ הגמל ۞ התימני ۩  (צריכים עזרה בגרפיקה?) 10:24, 7 במרץ 2008 (IST)
replies: text: :::כבר טיפלו בכך. בברכה. ליש - שיחה 22:12, 8 במרץ 2008 (IST)

text: :::ערך טוב ומקיף. הערה קטנה לסוגי שלג: "פודרה" או "פאודר" - כדאי להחליט על אחד מהם. מלבד זאת, חסרה התייחסות לשלג בתרבות העברית, אוסיף פסקה בנושא הערב או מחר. אמנון שביט • שיחה 20:44, 8 במרץ 2008 (IST) - הוספתי. אמנון שביט • שיחה 23:33, 9 במרץ 2008 (IST)
replies: text: ::::הלאה הפאודר - הפודרה לשלטון! הענין טופל. בברכה. ליש - שיחה 22:21, 8 במרץ 2008 (IST)

text: אני מסכים עם דב ט., וחושב שהחלק המדעי לוקה בחסר. למרות הכבוד הרב שאני רוכש לשמידע, לא הוא צריך להיות המקור להסבר על היווצרות השלג, ולצורתם של פתיתי השלג (שזה הדבר המרשים באמת לדעתי) מגיע יותר מ"הן בדרך כלל צורות משושה". מצד שני, יכול להיות שבגלל שיש לי מעט רקע בנושא אני דורש יותר ממה שצריך בערך אנציקלופדי. אלון • שיחה 21:19, 8 במרץ 2008 (IST)
replies: text: :הרחבתי עוד קצת את ההסבר - אינני רוצה להגיע איתו רחוק מדי ולאבד בדרך את הקוראים הפחות בקיאים במדע. בברכה. ליש - שיחה 22:12, 8 במרץ 2008 (IST)
thread_title:  הערות מרשימת ההמתנה 

message: המשפט :"השלג נוצר, בדומה לגשם, כשיש לחות גבוהה באוויר ואדי המים שבעננים עוברים תהליך של התגבשות והצטננות איטית בטמפרטורת הקיפאון או פחות ממנה." לא מוצלח - הרי הגשם לא נוצר בטמפ' קיפאון. או לפצל לשני משפטים שרק האחד מתאר את הדברים הדומים, או, ולטעמי עדיף, להסיר את ההשוואה לגמרי. יוסאריאן • שיחה 23:42, 27 במרץ 2008 (IST)
עוד משהו - בפרק "סוגי שלג" יש סיווג שעושה רושם שהגיע מעולמם של הגולשים לסוגים שונים של שלג. כל הענין מגיע בהפתעה, פתאום יש סוג שלג שאהוד על ידי הגולשים, בלי שסיפרו לנו מה זה גלישת שלג, בטח שום מילה על חתולי שלג.  רצוי להקדים כמה מילים על סקי, וגם להסביר שהסיווג הוא לצרכים מקצועיים, אולי אף להעביר את רשימת הסוגים לערך משנה (סקי?) או לפרק אחר. יוסאריאן • שיחה 23:56, 27 במרץ 2008 (IST)
"הנסיעה במכונית בכבישים מושלגים קשה ומסוכנת מהסיבות הבאות:
*הצטברות השלג על צירי תנועה חוסמת אותם למעבר כלי רכב."''
מדוע היא חוסמת אותם? כי הנסיעה קשה ומסוכנת יש לשער, והרי זהו טיעון מעגלי. טיפלתי בזה. יוסאריאן • שיחה 00:04, 28 במרץ 2008 (IST)
החלק על קריסת הגגות והגגות המשופעים נמצא בפרק "תפוצת השלג ושימושיו" ואין לה קשר לכותרת. יוסאריאן • שיחה 00:05, 28 במרץ 2008 (IST)
thread_title:  משפט 

message: הערך כתוב היטב ומכסה מגוון נושאים מסביב, אך לדעתי יש להרחיב מעבר לכך
* השפעות אקולוגיות - יש התייחסות גדולה מדי לספרים וסרטים בנושא, ופחות למחקר. התייחסות של מספר משפטים לספר, ואפילו לציין שתורגם לעברית והוצא בארץ מוציא את הספר מפרופורציה לפחות בפרק הזה - כדאי או לציין את זה כהערת שוליים, או להעביר לשלג בספרות ובאמנות. בהשפעות אקולוגיות יש פסקה וחצי בנוגע לבעלי חיים וצמחים, ולדעתי ראוי להרחיב מעבר ולפרט יותר בנוגע לצמחים (העיקר עוסק שם בבעלי חיים).
*החיים בסביבה מושלגת - צריך להתייחס גם לתיירות שלג ולמשמעויות כלכליות של שלג
והערה נוספת בנוגע למבנה הערך - לדעתי הפרק השפעות אקולוגיות צריך להיות צמוד לפרק "החיים בסביבה מושלגת" שקשור אליו מאוד. הפרק על השלג בתרבות העברית צריך להיות בתת פרק רחב יותר על השלג בתרבות, שצריך להתייחס גם לשלג בתרבויות שבהן לשלג יש מרכיב חשוב יותר למשל בתרבויות נורדיות. 
בברכה, ערן - שיחה 16:02, 28 במרץ 2008 (IDT)
thread_title:  הערות 

message: הוכנה על ידי  sarale( @)ein-gedi.org.il . אפשר גם לראות אותה באתר פרטי שלי בצורת קובץ (פחות נאה) למי שישלח לי כתובת מייל. ‏Daniel Ventura‏ 22:43, 29 ביולי 2008 (IDT)
thread_title:  מצגת יפה העורכת השוואה בין קרח לבין שלג 

message: http://www.daat.ac.il/daat/kitveyet/mahanaim/hahoref-2.htm
מסופר שם לא מעט, מי שמתעניין בזה, שירים את הכפפה.   עִדּוֹ - שיחה 09:50, 8 ביוני 2013 (IDT)
thread_title:  מקור על שלג בישראל 

message: מעשה הלל הזקן מובא בגמרא כתיאור עובדתי, ואיני רואה סיבה להתייחס אליו כאירוע אגדתי-מומצא לחלוטין. הוא אינו גרוע יותר מהדיווח של מוג'יר א-דין מ־1521 שדיווח על שלג בגובה '4 אמות' (1.75-2מ'), 'שלא ירד זה שבעים שנה'. נת- ה- - שיחה 22:32, 21 בדצמבר 2013 (IST)
replies: text: אינני ערב למהימנות הדיווח של מוג'יר א-דין, אבל עדיין מה שהוא כתב זה היסטוריוגרפיה, והאגדה על הלל הזקן היא הגיוגרפיה. אין לערבב בין השניים. ‏nevuer‏ • שיחה 22:44, 21 בדצמבר 2013 (IST)
thread_title: מעשה הלל הזקן כמקור היסטורי

message: חסר כאן את נקודת ההתכה של השלג 109.186.3.82 20:15, 17 בספטמבר 2014 (IDT)
thread_title:  משוב מ-17 בספטמבר 2014 

message: בפסקה על היסטוריה של השלג בישראל חסר לכאורה על השלג ב1992. לענה - שיחה 19:22, 13 בפברואר 2021 (IST)
thread_title:  בפסקה על היסטוריה של השלג בישראל